《人日送范东生还吴澹然之燕》
明代·臧懋循

客居还送客，人日更愁人。
江树停残雪，沙禽赴上春。
笙歌吴苑酒，裘马雒京尘。
相念不相共，音书空复频。

作者简介：（1550—1620）明湖州府长兴人，字晋叔，号顾渚。万历八年进士。授荆州府学教授，迁南京国子监博士。以放荡不羁，被劾归。辑《古诗所》、《唐诗所》，又编《元曲选》，收元人杂剧一百种。另有《负苞堂集》。